**Ministru kabineta rīkojuma projekta „Grozījums Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likums „Par nekustamā īpašuma ierakstīšanu zemesgrāmatās” identiski kā likums „Par valsts un pašvaldību zemes īpašuma tiesībām un to nostiprināšanu zemesgrāmatās” nosaka pirmreizējo valsts nekustamo īpašumu ierakstīšanu zemesgrāmatās.Civillikuma 994.pants nosaka, ka par nekustamā īpašuma īpašnieku atzīstams tikai tas, kas par tādu ierakstīts zemesgrāmatās. Līdz ierakstīšanai zemesgrāmatās nekustamā īpašuma ieguvējam pret trešajām personām nav nekādu tiesību. Līdz ar to, rīkojuma projekts sagatavots, lai tiesiski sakārtotu īpašuma tiesību jautājumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši likuma „Par zemes reformas pabeigšanu lauku apvidos” 18.panta otrajai daļai tika izdots Ministru kabineta 2010.gada 31.maija rīkojums Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” (turpmāk – MK rīkojums Nr.297), kurā noteiktas valstij piekritīgās zemes vienības, norādot, kuras valsts institūcijas personā zeme ierakstāma zemesgrāmatā.Saskaņā ar MK rīkojuma Nr.297 3.pielikuma 15.punktu zemes vienība 1,48 ha platībā (zemes vienības kadastra apzīmējums 7844 002 0212) Rītupes ielā 27, Bērzgalē, Bērzgales pagastā, Rēzeknes novadā, ir saglabāta valsts īpašumā un nodota Izglītības un zinātnes ministrijas (turpmāk – ministrija) valdījumā.Saskaņā ar Valsts zemes dienesta 2013.gada 12.marta kadastra izziņu Nr.10-02/222505-1/1 valstij piekrītošais nekustamais īpašums „Bērzgales muiža” (nekustamā īpašuma kadastra Nr.7844 002 0212) Bērzgales pagastā, Rēzeknes novadā (turpmāk – valstij piekrītošais nekustamais īpašums Rēzeknes novadā), sastāv no zemes vienības 1,48 ha platībā (zemes vienības kadastra apzīmējums 7844 002 0212) Rītupes ielā 27, Bērzgalē, Bērzgales pagastā, Rēzeknes novadā, zemes vienības 0,3 ha platībā (zemes vienības kadastra apzīmējums 7844 002 0296) (bez adreses) (turpmāk – zemes vienība Rēzeknes novadā) un četrām būvēm (būvju kadastra apzīmējums 7844 002 0212 001, 7844 002 0212 010, 7844 002 0212 012 un 7844 002 0212 013) Rītupes ielā 27, Bērzgalē, Bērzgales pagastā, Rēzeknes novadā.Zemes vienība Rēzeknes novadā ar atbilstošu Ministru kabineta rīkojumu valsts īpašumā nav saglabāta.Saskaņā ar Latvijas Nacionālā arhīva 2013.gada 9.maija arhīva izziņu Nr.5-JP-1191/1 „Par nekustama īpašuma piederību” Rēzeknes apriņķa Bērzgales pagasta Bērzgales muižas zemesgabala Nr.33F īpašniece 1939.gadā un zemes valdītāja 1942.gadā bijusi Bērzgales pagasta pašvaldība.Saskaņā ar Rēzeknes rajona Bērzgales pagasta padomes 2003.gada 11.jūlija izziņas Nr.3-11/349 „Par zemi zem Latgales Amatniecības meistaru skolai piederošajām ēkām” 1.punktu zemes vienība Rēzeknes novadā piešķirta lietošanā Latgales Amatniecības meistaru skolai (tagad – Austrumlatgales Profesionālā vidusskola).Rēzeknes novada pašvaldība 2012.gada 7.septembra vēstulē Nr.4-6/1595 „Par informācijas sniegšanu” apliecina, ka uz zemes vienību Rēzeknes novadā bijušie īpašnieki vai viņu mantinieki nav un nebija pieteikušies, kā arī Rēzeknes novada pašvaldībā nav saņemts un Rēzeknes rajona padomē netika saņemts denacionalizācijas pieteikums uz minēto zemes vienību.Saskaņā ar 2012.gada 14.maija zemes robežu plānu zemes vienībai Rēzeknes novadā ir noteikta platība – 0,3ha.Ņemot vērā, ka valstij piekrītošais nekustamais īpašums Rēzeknes novadā, tajā skaitā zemes vienība Rēzeknes novadā, nav nepieciešams Austrumlatgales Profesionālās vidusskolas, ministrijas vai citas tās padotībā esošās iestādes funkciju nodrošināšanai, ministrijas Nekustamā īpašuma un valsts mantas apsaimniekošanas komisijas 2013.gada 26.aprīļa sēdē (protokols Nr.148, 15.punkts) tika pieņemts lēmums atbalstīt valstij piekrītošā nekustamā īpašuma Rēzeknes novadā nodošanu Rēzeknes novada pašvaldības īpašumā bez atlīdzības, lai Rēzeknes novada pašvaldība varētu nodrošināt likuma „Par pašvaldībām” 15.panta pirmās daļas 10.punktā noteiktās funkcijas – sekmēt saimniecisko darbību attiecīgajā administratīvajā teritorijā, rūpēties par bezdarba samazināšanu – izpildi.Ievērojot minēto, kā arī lai nodrošinātu efektīvu valsts budžeta finanšu līdzekļu izlietojumu un nodrošinātu valstij piekrītošā nekustamā īpašuma Rēzeknes novadā saglabāšanu un apsaimniekošanu, pamatojoties uz 2013.gada 2.septembra Vienošanos par valsts nekustamo īpašumu apsaimniekošanu, valstij piekrītošais nekustamais īpašums Rēzeknes novadā ir nodots apsaimniekošanā un bezatlīdzības lietojumā Rēzeknes novada pašvaldībai.Lai ministrija varētu sagatavot attiecīgu Ministru kabineta rīkojuma projektu par valstij piekrītošā nekustamā īpašuma Rēzeknes novadā nodošanu Rēzeknes novada pašvaldības īpašumā, valstij piekrītošo nekustamo īpašumu Rēzeknes novadā ir nepieciešams ierakstīt zemesgrāmatā. Ņemot vērā minēto, zemes vienību Rēzeknes novadā ir jāsaglabā valsts īpašumā, jo valsts pārvaldes funkcija plašākā nozīmē ir arī pašvaldības autonomā funkcija, lai pēc tam šo zemes vienību nodotu pašvaldības īpašumā.Pēc Ministru kabineta rīkojuma „Grozījums Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā”” spēkā stāšanās ministrija sadarbībā ar Austrumlatgales Profesionālo vidusskolu nodrošinās valstij piekrītošā nekustamā īpašuma Rēzeknes novadā ierakstīšanu zemesgrāmatā uz valsts vārda ministrijas personā, iesniedzot likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 13.panta pirmajā daļā un likuma „Par nekustamā īpašuma ierakstīšanu zemesgrāmatās” 36.pantā noteiktos dokumentus.Pēc valstij piekrītošā nekustamā īpašuma Rēzeknes novadā ierakstīšanas zemesgrāmatā ministrija normatīvajos aktos noteiktajā kārtībā sagatavos attiecīgu Ministru kabineta rīkojuma projektu par valstij piekrītošā nekustamā īpašuma Rēzeknes novadā nodošanu Rēzeknes novada pašvaldības īpašumā bez atlīdzības.Ministru kabineta rīkojuma projekts „Grozījums Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā”” (turpmāk – rīkojuma projekts) paredz grozīt MK rīkojumu Nr.297, papildinot tā 3.pielikumu ar 28.punktu, kas paredz saglabāt valsts īpašumā un nodot ministrijas valdījumā zemes vienību Rēzeknes novadā, lai sakārtotu valstij piekrītošā nekustamā īpašuma Rēzeknes novadā īpašuma tiesības un to atbilstoši Publiskas personas mantas atsavināšanas likuma normām būtu iespējams nodot atsavināšanai. |
| 3. | Projekta izstrādē iesaistītās institūcijas | Ministrija, Austrumlatgales Profesionālā vidusskola. |
| 4. | Cita informācija | Nav. |
| Anotācijas II.sadaļa – projekts šo jomu neskar. |
|  **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (tūkst. latu) |
| **2015.** | **2016.** | **2017.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2014.) gadu | Izmaiņas, salīdzinot ar kārtējo (2014.) gadu | Izmaiņas, salīdzinot ar kārtējo (2014.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. |
| 5.1. valsts pamatbudžets | Projekts šo jomu neskar. |
| 5.2. speciālais budžets | Projekts šo jomu neskar. |
| 5.3. pašvaldību budžets | Projekts šo jomu neskar. |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus, kas saistīti ar valstij piekrītošā nekustamā īpašuma Rēzeknes novadā reģistrēšanu zemesgrāmatā uz valsts vārda ministrijas personā, segs Austrumlatgales Profesionālā vidusskola. |

Anotācijas IV, V un VI sadaļa – projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija un Austrumlatgales Profesionālā vidusskola. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojuma projekts attiecas uz publiskās pārvaldes politiku.Ministru kabineta rīkojums „Grozījums Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā”” pēc apstiprināšanas Ministru kabinetā tiks publicēti oficiālajā izdevumā „Latvijas Vēstnesis”. |

Izglītības un zinātnes ministre I.Druviete

Vizē:

Valsts sekretāres vietnieks –

Nodrošinājuma un finanšu

departamenta direktors,

valsts sekretāres pienākumu izpildītājs E.Martinsons

30.04.2014 14:17

1287

D.Daņiļeviča

67047889, diana.danilevica@izm.gov.lv